**Castanii respiră aramă…**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Castanii respiră aramă

prinşi într-un amurg potolit

înnoadă inserarea cu un capăt de noapte

ascultă lumina

picură în cleştii pămantului

nicicând nu a curs atâta împăcare

în inimi răsfăţate de toamnă

din braţele tale din coapsele mele

creşte chemarea blândă

a verdelui ascuns

ca o lacrimă

peste iarbă şi păsări

mai cuvântă încă păduri incendiate

şi cade a vorbelor dorinţă

răvăşind strâmta odaie